Menedémos z Élidy

Menedémos (Menedémos) bol olympijský víťaz v synóride v roku 60 pred Kr.Inscriptiones Graecae, IvO 214 

Menedémos, syn Próta z Élidy, bol na 180. olympijských hrách korunovaný olivovým vencom za víťazstvo v synóride (v pretekoch na voze s dvojzáprahom). V Olympii sa táto disciplína zaviedla na 93. hrách v roku 408 pred Kr.Eusebios, Kronika 2,193.

Meno olympionika Menedéma je zaznamenané na dvoch podstavcoch jeho sôch, ktoré kedysi stáli na posvätnej pôde Olympie. Prvý podstavec s nápisom IvO 214 (IvO = W. Dittenberger a K. Purgold, nápisy Olympia, Berlin 1896.) sa našiel východne od Diovho chrámu a druhý s nápisom IvO 215,Inscriptiones Graecae, IvO 215  ktorý uvádza aj víťazstvo jeho syna Menedéma v synóride so žrebcami v Nemei, objavili v Héraione.Macmillan Company, 1912, American journal of archaeology, str. 225 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v synóride
Kategória:Starovekí športovci z Élidy